Kõrgtehnoloogial põhinev bioplastitehas rajatakse Põlvamaale, teatas ASi Lõunatööstus juhatuse esimees Jaan Tobreluts viis aastat tagasi.
"Käisime läbi kõik Lõuna-Eesti maakonnad, rääkisime oma projektist ja ütlesime, mida ootame kohalikult võimult. Põlvamaa vastas kõige enam meie esitatud tingimustele. Järvamaal polnud maagaasi kasutamise võimalust, mujal jäi raudtee liiga kaugeks. Meie jaoks oli oluline kohaliku omavalitsuse soov ja tahe projektile kaasa aidata," ütles Tobreluts.
Bioplastitehase loomise juures on järgmiseks oluliseks sammuks mandaadilepingute sõlmimine tulevaste investoritega. "Sellega loodame hakkama saada umbes poole aastaga," lubas Tobreluts. "Praegu on projektiga põhjalikumalt tutvunud investorid Saksamaalt, Inglismaalt ja USAst."
Hetkeseis: Mingit miljardilist bioplastitehast ei rajatud ei Põlvamaale ega ka kuhugi mujale. Mais 2003 kuulutati hoopis välja ASi Lõunatööstus pankrot.